এক সময় সলমন খানের জন্য কেঁদে ভাসিয়েছিল সুজানে। হাউ হাউ করে ছোট্ট মেয়েটির কান্নার ভিডিও ভাইরাল হয়েছিল গত বছর। ‘বজরঙ্গি ভাইজান’ দেখার পর সে জানিয়েছিল, সল্লু মিঞাকে সে ভালবাসে। সেই কান্নার রেশ পৌঁছেছিল খান বাংলোতে। সলমন সে সময় টুইটারে জানিয়েছিলেন, সুজি কেঁদো না, সলমনও তোমাকে ভালবাসে। সেই ছোট্ট মেয়ে সুজি এ বার ভাইজানের সঙ্গে অভিনয়ের সুযোগ পেল। সলমনের আগামী ছবি ‘সুলতান’-এ অনুষ্কা শর্মার ছোটবেলার অভিনয়ে দেখা যাবে সুজিকে। সলমনের মনে হয়েছে, সুজিকে অনুষ্কার ছোটবেলার রোলে ভাল মানাবে। এই সুযোগ পেয়ে খুব খুশি সুজি।